UDHËZIM I PËRBASHKËT
Nr. 1, datë 11.7.2025

PËR KRITERET, PROCEDURAT, TREGUESIT PËR SHPËRNDARJEN E FONDIT TË GRANTIT TË BAZUAR NË PERFORMANCË PËR BASHKITË PËR VITIN 2025

Në mbështetje të pikës 4, të nenit 102 të Kushtetutës, në zbatim të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, të pikës 12 të nenit 15 dhe pikës 6 të aneksit 9 të ligjit nr. 115/2024, “Për buxhetin e vitit 2025”, ministri i Financave dhe ministri i Shtetit për Pushtetin Vendor

UDHËZOJMË:

I. Të përgjithshme
1. Ky udhëzim përcakton kriteret, treguesit dhe procedurat e shpërndarjes së fondit të grantit të bazuar në performancë, i cili do t’u shpërndahet bashkive për vitin 2025. 
2. Qëllimi i grantit të bazuar në performancë është: 
a) të nxisë dhe fuqizojë bashkitë për të rritur efikasitetin dhe cilësinë e qeverisjes së tyre, administrimin dhe ofrimin e shërbimeve për gratë, burrat, të rejat, të rinjtë, vajzat dhe djemtë, në të gjithë diversitetin e tyre, në të gjithë territorin ku bashkitë ushtrojnë veprimtarinë e tyre;
 b) të përmirësojë veprimtarinë e strukturave administrative të bashkive dhe krijimin e një kulture të praktikave të mira në administratën publike vendore;
 c) të nxisë dhe mundësojë ofrimin e shërbimeve në përputhje me standardet minimale ligjore, sipas legjislacionit në fuqi; 
 ç) të nxisë performancën në një shkallë të lartë, duke krijuar një klimë konkuruese ku bashkitë përpiqen të përmirësojnë shërbimet e ofruara me standarde dhe në përputhje me nevojat specifike për gratë, burrat, të rejat, të rinjtë, vajzat dhe djemtë, në të gjithë diversitetin e tyre, në të gjithë territorin ku bashkitë ushtrojnë veprimtarinë e tyre. 
3. Të gjitha bashkitë kanë të drejtë të aplikojnë për të përfituar fonde nga granti i bazuar në performancë, në përputhje me afatet kohore, kushtet dhe procedurat e përcaktuara në këtë udhëzim.
4. Fondet e përfituara nga granti i bazuar në performancë përdoren nga bashkitë sipas nevojave të tyre, me përjashtim të shpenzimeve për personelin dhe shpërblime.
II. Përkufizime
1. “Granti i bazuar në performancë (GBP)” – është një mekanizëm i bashkëfinancuar nga Qeveria Shqiptare dhe nga Qeveria e Konfederatës Zvicerane dhe Qeveria e Suedisë, të përfaqësuara nga Agjencia Zvicerane për Zhvillim dhe Bashkëpunim (SDC), bazuar në marrëveshjen e bashkëfirmosur nga palët sipas ligjit nr. 114/2024, “Për ratifikimin e marrëveshjes, ndërmjet Këshillit të Ministrave të Republikës së Shqipërisë, përfaqësuar nga ministri i Shtetit për Pushtetin Vendor, dhe Qeverisë së Konfederatës Zvicerane, përfaqësuar nga Agjencia Zvicerane për Zhvillim dhe Bashkëpunim, që vepron nëpërmjet Ambasadës së Zvicrës në Shqipëri, për Projektin “Bashki të forta (BTF), faza 2” . 
2. “AMVV” – është Agjencia për Mbështetjen e Vetëqeverisjes Vendore.
3. “Donator” – është Agjencia Zvicerane për Zhvillim dhe Bashkëpunim (SDC) / Ambasada e Zvicrës dhe Agjencia Suedeze për Zhvillim dhe Bashkëpunim (SIDA). 
4. “KVA” – është Komisioni i Vlerësimit të Aplikimeve të paraqitura nga bashkitë sipas përbërjes së përcaktuar në këtë udhëzim. 
III. Treguesit për shpërndarjen e grantit të bazuar në performancë
1. Vlerësimi i treguesve do të bëhet bazuar mbi kritere të qarta, të përcaktuara në anekset e këtij udhëzimi. Në rast se një nga kriteret e treguesit nuk plotësohet treguesi nuk do të vlerësohet.
2. Alokimi/ndarja e fondeve të GBP bëhet mbi bazën e këtyre kushteve:
a) përllogaritja e përafërt mesatare e vlerës së përgatitjes së planeve të përcaktuara si tregues performance për GBP; 
b) proporcionaliteti me numrin e planeve të përgatitura dhe kriteret e plotësuara;
c) përmirësimi i menaxhimit financiar;
3. Bashkitë që kanë aplikuar për GBP dhe që vlerësohen se përmbushin treguesit e përcaktuar në këtë udhëzim, përfitojnë:
a) Një shumë që është proporcionale me peshën e caktuar për secilin tregues, si më poshtë: 

	Treguesi i GBP-së
	Pesha (%)

	Plani i Mbarështimit të Pyjeve 
	25

	Plani Vendor i Menaxhimit të Mbetjeve 
	10

	Plani Vendor Social 
	10

	Plani Vendor i Arsimit Parauniversitar 
	10

	Plani Vendor i Integritetit 
	5

	Plani Vendor i Barazisë Gjinore 
	5

	Treguesit e matjes së performancës
	5

	Treguesi i detyrimeve të prapambetura
	10

	Treguesi i realizimit të buxhetit
	10

	Treguesi i taksës mbi pasurinë e paluajtshme
	10



b) Një shumë shtesë të kufizuar, që përllogaritet proporcionalisht në bazë të fondeve të mbetura pa shpërndarë dhe peshës së treguesve të përmbushur.
IV. Procedura administrative për të përfituar nga granti i bazuar në performancë
1. AMVV-ja kryen detyrat e sekretariatit teknik për përgatitjen dhe shpërndarjen e fondit të GBP si dhe kujdeset për zbatimin e praktikave të të gjithë procedurave administrative sipas këtij udhëzimi.
2. AMVV-ja publikon në faqen zyrtare të internetit dhe njofton me shkrim të gjitha bashkitë për hapjen e thirrjes së aplikimit së GBP-së dhe dorëzimin e dokumentacionit të nevojshëm për përmbushjen e treguesve të performancës të GBP-së. 
3. Bashkitë dorëzojnë dokumentacionin që përmbush treguesit në AMVV jo më vonë se data 17.9.2025, ora 16:00. Dokumentacioni që duhet të dorëzojnë bashkitë përcaktohet në aneksin 2, bashkëlidhur këtij udhëzimi. Dokumentacioni që do të dorëzohet nga bashkitë duhet të përmbajë informacion për secilin tregues performance për të cilin do bëhet vlerësimi. 
4. AMVV-ja këshillon në vijimësi bashkitë në procesin e përgatitjes së aplikimeve për GBP. Ajo organizon seanca informuese me bashkitë për të shpjeguar rregullat, procedurat, si dhe vendos në dispozicion në faqen zyrtare të internetit praktika dhe modele të ngjashme për hartimin e planeve vendore.
V. Vlerësimi i treguesve/planeve të performancës së grantit të bazuar në performancë
1. Vlerësimi i treguesve bëhet në bazë të dokumentacionit të dorëzuar nga bashkitë.
2. AMVV-ja verifikon rregullsinë e dokumentacionit të paraqitur sipas afateve të përcaktuara në Aneksin 1.
3. KVA përbëhet nga 5 pesë anëtarë/anëtare:
a) një anëtar/anëtare i propozuar nga ministri përgjegjës për pushtetin vendor; 
b) një anëtar/anëtare nga ministria përgjegjëse për financat; 
c) një anëtar/anëtare nga Shoqata Kombëtare e Bashkive të Shqipërisë, si dhe 
d) dy anëtarë/anëtare të propozuar nga ministria përkatëse e cila mbulon fushën e përgjegjësisë së treguesit/planit të marrë në vlerësim; 
Kryetar i KVA-së është përfaqësuesi i ministrit përgjegjës për pushtetin vendor. 
4. KVA-ja vlerëson dokumentacionin e dorëzuar nga secila bashki sipas kritereve të përcaktuara në anekset 2 dhe 3 që i bashkëlidhen këtij udhëzimi dhe miraton rezultatin paraprak të vlerësimit. AMVV-ja publikon rezultatet e vlerësimit paraprak në faqen e saj zyrtare të internetit, dhe njofton bashkitë pjesëmarrëse me shkrim, duke i lënë 3 ditë kohë për të paraqitur komentet apo vërejtjet e tyre për vlerësimin e bashkisë përkatëse. 
5. Pas përfundimit të afatit të parashikuar në pikën 4 më sipër, brenda 2 ditëve, KVA-ja miraton vlerësimin përfundimtar të aplikimit për çdo bashki, dhe në vijim “AMVV” shpall tabelën përfundimtare të rezultateve të GBP-së, e bën atë publike në faqen zyrtare të internetit dhe njofton menjëherë bashkitë me shkrim.
6. Vendimet e KVA-së për vlerësimin përfundimtar të aplikimit për çdo bashki dhe tabela përmbledhëse e shpallur nga AMVV-ja i përcillen nga drejtori i përgjithshëm i AMVV-së Ministrisë së Financave, së bashku me listën për shpërndarjen e fondeve të grantit të performancës për çdo bashki. 
7. Në këtë vendim që i dërgohet Ministrisë së Financave përcaktohet shuma edhe burimi i financimit të grantit të bazuar në performancë, për secilën prej bashkive përfituese.
8. Përfaqësues nga donatorët kanë të drejtë të jenë të pranishëm në të gjitha procedurat e administrimit të dokumentacionit dhe vlerësimit të performancës së bashkive dhe të njihen me çdo dokumentacion të paraqitur. Përfaqësuesit/përfaqësueset e donatorit kanë të drejtë të shprehin qëndrimin e tyre me shkrim drejtuar KVA-së dhe AMVV-së për çdo fazë të procesit pa shkaktuar vonesa në aplikimin dhe vlerësimin sipas këtij udhëzimi.
VI. Procedura specifike për akordimin e grantit të bazuar në performancë
1. Granti i bazuar në përformancë, për vitin 2025 ka burim financimi:
a) të brendshëm, në shumën 200 milionë lekë, si zë i veçantë i fondit të akorduar për buxhetin vendor si transfertë e pakushtëzuar sektoriale; 
b) të huaj, në shumën 260 milionë lekë nga Qeveria e Konfederatës Zvicerane, përfaqësuar nga Agjencia Zvicerane për Zhvillim dhe Bashkëpunim (SDC) dhe Agjencia Suedeze për Zhvillim dhe Bashkëpunim (SIDA).
A. Procedurat për akordimin e fondeve me burim financimi të brendshëm të grantit të bazuar në performancë te bashkitë përfituese
1. Komisioni i Vlerësimit të Aplikimeve pas marrjes së vendimit për bashkitë fituese njofton Ministrinë e Financave duke përcaktuar shumën përkatëse që përfiton çdo bashki për vitin 2025.
2. Ministria e Financave shpërndan fondin te bashkitë përfituese pas marrjes së njoftimit për vendimin e marrë nga Komisioni i Vlerësimit të Aplikimeve.
3. Granti i performancës në vitin 2025 do të shpërndahet në bashkitë përfituese në formën e transfertës së pakushtëzuar sektoriale.
4. Bashkitë kanë pavarësi të plotë të destinacionit të përdorimit të këtij fondi, me përjashtim të shpenzimeve për personelin dhe shpërblime.
5. Fondet e papërdorura nga granti i performancës së përfituar nga bashkitë në vitin 2025 me burim financimi transfertën e pakushtëzuar sektoriale, trashëgohen në vitin 2026 për t’u përdorur për të njëjtin destinacion/qëllim.
B. Procedurat për akordimin e fondeve me burim financimi të huaj të grantit të bazuar në performancë te bashkitë përfituese
1. Fondet e financimit të huaj për grantin e bazuar në performancë përfitohen në formën e dhurimit, pa kusht kthimi, pa interes, mbi bazën e marrëveshjes përkatëse midis Qeverisë së Zvicrës dhe asaj Shqiptare sipas ligjit nr. 114/2024, “Për ratifikimin e marrëveshjes ndërmjet Këshillit të Ministrave të Republikës së Shqipërisë, përfaqësuar nga ministri i Shtetit për Pushtetin Vendor, dhe Qeverisë së Konfederatës Zvicerane, përfaqësuar nga Agjencia Zvicerane për Zhvillim dhe Bashkëpunim, që vepron nëpërmjet Ambasadës së Zvicrës në Shqipëri, për Projektin “Bashki të forta (BTF), faza 2”, dhe menaxhohen bazuar në udhëzimin nr. 10, datë 12.7.2024, “Për regjistrimin, përdorimin, rakordimin, raportimin dhe publikimin e fondeve të financimeve të huaja në kuadrin e marrëveshjeve ndërkombëtare”, sipas skemës me thesar të plotë. 
2. Disbursimi dhe ekzekutimi i fondeve të grantit të bazuar në performancë bëhet nëpërmjet llogarisë së unifikuar të thesarit (TSA) në Bankën e Shqipërisë (BSH).
3. Për të transferuar fondet nga donatori në TSA në mbështetje të marrëveshjes të miratuar me ligjin nr. 114/2024 të sipërcituar, struktura e përcaktuar për të menaxhuar fondet e financimit të huaj për grantin e bazuar në performancë në ministrinë përgjegjëse për financat, i dërgon zyrtarisht (me firmë të nëpunësit/nëpunëses të parë autorizues) donatorit (Ambasadës Zvicerane/SDC) formularin e identifikimit financiar (FIF), të plotësuar sipas formatit në aneksin nr. 2 të udhëzimit nr. 10, datë 12.7.2024, “Për regjistrimin, përdorimin, rakordimin, raportimin dhe publikimin e fondeve të financimeve të huaja në kuadrin e marrëveshjeve ndërkombëtare”.
4. Formulari i identifikimit financiar përveç referencave të TSA, në fushën REMARK përmban edhe kodin e produktit me emërtimin “Grant performance për bashkitë”, i cili çelet nga struktura përgjegjëse për Thesarin në qendër me kërkesë të Drejtorisë së Përgjithshme të Buxhetit. 
5. SDC/Ambasada Zvicerane pasi merr formularin e identifikimit financiar të konfirmuar nga ministria përgjegjëse për financat sipas pikës 3 më sipër, kryen disbursimin e financimit të huaj (në euro) duke vendosur në përshkrimin e transfertës bankare të dhënat e fushës REMARK të FIF.
6. Struktura përgjegjëse për thesarin në qendër krediton llogarinë ekonomike “106xxxx” pa specifikuar institucionin dhe ministrinë e linjës, bazuar në njoftimin e Bankës së Shqipërisë.
7. Akordimi i grantit të bazuar në performancë te bashkitë, mbështetet në vendimin e Komisionit të Vlerësimit të Grantit të Bazuar në Performancë, vendim i cili në momentin e përzgjedhjes së bashkive përfituese i dërgohet zyrtarisht Ministrisë së Financave dhe bashkive nga AMVV-ja.
8. Bashkitë fituese pasi janë informuar për vendimin e Komisionit të Vlerësimit të Aplikimeve bëjnë me dije Këshillin Bashkiak (KB), i cili, në përputhje të plotë me përcaktimet e ligjit nr. 139/2015, “Për vetëqeverisjen vendore”, të ndryshuar, dhe ligjit nr. 68/2017, “Për financat e vetëqeverisjes vendore”, të ndryshuar, merr vendimin për përcaktimin e destinacionit të përdorimit të këtij fondi.
9. Pas marrjes së vendimit nga KB-ja, bashkitë i dërgojnë ministrisë përgjegjëse për financat vendimin e KB për përcaktimin e destinacionit/qëllimit të përdorimit të këtij fondi, duke kërkuar çeljen e kodit të produktit/projektit për të cilin do përdoret ky fond.
10. Bashkitë kanë pavarësi të plotë të destinacionit të përdorimit të këtij fondi, me përjashtim të shpenzimeve për personelin dhe shpërblime.
11. Ministria e Financave, pas marrjes së vendimit të KB-së dhe kërkesës për çelje kodi bëjnë të mundur çeljen e kodit të produktit/projektit në SIFQ me qëllim më pas transferimin e fondit duke debituar kod institucioni 0000000, ministri linje 00, llogari ekonomike 106xxxx dhe kredituar kod institucioni kodin e bashkisë përkatëse, kod ministrie linje 00, dhe kodin përkatës të produktit/projektit bazuar në kërkesën e bashkive përkatëse.
12. Alokimi i fondeve për shpenzim bëhet me kapitull 02 “Financimi i huaj”.
13. Fondi i pashpërndare në TSA gjatë vitit buxhetor, shpërndahet në vitin buxhetor pasardhës për të njëjtin qëllim, vetëm me vendim të Komisionit të Vlerësimit të Aplikimeve.
14. Gjendja e fondit të prokuruar dhe të papërdorur nga bashkitë në fund të vitit buxhetor trashëgohet në vitin buxhetor pasardhës dhe përdoret për të njëjtat projekte/produkte për të cilin është prokuruar.
15. Gjendja e fondit të ngelur tepricë nga procesi i prokurimit përdoret nga bashkitë për qëllime të tjera që ato gjykojnë dhe vendosin me vendim të këshillit bashkiak.
VII. Monitorimi, raportimi dhe auditimi i grantit të bazuar në performancë
1. Bashkitë mbajnë dhe ruajnë evidencë të plotë të përdorimit të grantit me burim financimi buxhetin e shtetit dhe nga donatorët, dhe raportojnë pranë Ministrisë së Financave mbi progresin e projekteve.
2. Ministria e Financave, bazuar në raportimet e bashkive publikon përdorimin e fondeve të GBP-së. Raportet u dërgohen donatorëve nga Ministria e Financave. 
3. Të gjitha fondet e financuara përmes GBP-së i nënshtrohen auditimit sipas legjislacionit në fuqi. Auditimi realizohet nga institucione të pavarura të përcaktuara nga legjislacioni në fuqi.
4. Donatorët kanë të drejtë të kryejnë monitorime në terren dhe të kërkojnë me shkrim auditimin e përdorimit të fondeve grant të dhëna sipas këtij udhëzimi, për raste të veçanta, kur shuma e grantit është më e madhe se 4 milionë lekë, e përdorur në një projekt të vetëm. Në këto raste, auditimi mund të kryhet nga subjekte të angazhuara posaçërisht nga donatorët e grantit dhe shpenzimet e auditimit në këto raste mbulohen nga donatorët.
VIII. Dispozita të fundit
[bookmark: _Hlk203727585]1. Ngarkohet Ministria e Financave, ministri i Shtetit për Pushtetin Vendor, Agjencia për Mbështetjen e Vetëqeverisjes Vendore dhe bashkitë për zbatimin e këtij udhëzimi. 
2. Institucionet e përfshira në KVA të parashikuara sipas pikës 3 të kreut V të këtij udhëzimi dhe aneksit 3, të dërgojnë me shkresë zyrtare pranë AMVV-së emrat e përfaqësuesve/ përfaqësueseve të tyre brenda 5 ditëve pune nga hyrja në fuqi e këtij udhëzimi.
3. Pjesë integrale e këtij udhëzimi janë anekset, bashkëlidhur si më poshtë: 
Aneksi 1: “Afatet kohore për procedurën e aplikimit, shpërndarjes dhe përdorimit të GBP-së”;
Aneksi 2: “ Vlerësimi nga AMVV-ja i dokumentacionit të paraqitur nga bashkitë”; 
Aneksi 3: “Vlerësimi nga KVA-ja i cilësisë së planeve të paraqitura nga bashkitë dhe treguesve financiarë të performancës”;
Aneksi 4: “Përllogaritja e shumave që përfitojnë bashkitë”. 
4. Shpërndarja e GBP-së për vitin pasardhës do të rregullohet me dispozita shtesë.
Ky udhëzim hyn në fuqi pas botimit në Fletoren Zyrtare.

MINISTËR I FINANCAVE 
Petrit Malaj

MINISTËR I SHTETIT PËR PUSHTETIN VENDOR
Arbjan Mazniku

ANEKSI 1
AFATET KOHORE PËR PROCEDURËN E APLIKIMIT, SHPËRNDARJES DHE PËRDORIMIT TË GBP-së

- Periudha e përgatitjes për aplikime nga bashkitë: deri më 17 shtator 2025 
- Ofrimi i mbështetjes për bashkitë (trajnim, shembuj): deri më 17 shtator 2025 
- Vlerësimi i aplikimeve: shtator 2025 
- Miratimi i bashkive fituese: shtator–tetor 2025 
- Alokimi i fondeve: tetor–nëntor 2025 
- Përfshirja në buxhetin vendor: tetor–nëntor 2025 
- Monitorim dhe raportim: fillon nga dhjetor 2025 
 
ANEKSI 2
VLERËSIMI NGA AMVV-ja I DOKUMENTACIONIT TË PARAQITUR NGA BASHKITË

- AMVV-ja verifikon dokumentacionin e paraqitur nga bashkitë, duke kontrolluar saktësinë e tyre dhe të dhënave që përmban. 
- Për GBP-të e vitit 2025, treguesit quhen të plotësuar nëse përputhen me afatet si më poshtë: 
1. Një Plan Mbarështimi Pyjesh i miratuar nga MTM-ja në periudhën 1 janar – 17 shtator 2025. Për këtë tregues do të merret parasysh edhe vetëm një ekonomi pyjore. 
2. Një Plan Vendor i Menaxhimit të Mbetjeve i miratuar nga Këshilli Bashkiak përkatës sipas legjislacionit në fuqi, në periudhën 1 janar 2025 – 17 shtator 2025. 
3. Një Plan Social Vendor i miratuar nga Këshilli Bashkiak përkatës në periudhën 1 janar - 17 shtator 2025. 
4. Një Plan Vendor i Arsimit Parauniversitar i miratuar nga Këshilli Bashkiak përkatës në periudhën 1 janar – 17 shtator 2025. 
5. Një Plan Vendor i Integritetit i miratuar nga Këshilli Bashkiak përkatës në periudhën 1 janar – 17 shtator 2025. 
6. Një Plan Vendor i Barazisë Gjinore i miratuar nga Këshilli Bashkiak përkatës në periudhën 1 janar – 17 shtator 2025. 
7. Bashkia ka raportuar treguesit e matjes së performancës për vitin e referencës 2024 në përputhje me kërkesat e paraqitura në këtë udhëzim, të ndara në tre nëntregues: (i) bashkia ka raportuar treguesit brenda muajit korrik 2025; (ii) bashkia ka raportuar të gjithë treguesit e matjes së performancës; (iii) i gjithë stafi i Njësisë së Performancës në Bashki ka ndjekur trajnimet për treguesit e matjes së performancës. 
8. Niveli i shlyerjes së detyrimeve të prapambetura me të paktën 30%, në periudhën referuese nga 31.12.2024 deri 30.6.2025.
9. Realizimi i Planit të Buxhetit të Bashkisë, realizimi faktik të buxhetit në 6-mujorin e parë të vitit 2025 ndaj planit vjetor për vitin 2025 jo më pak se 35%. 
10. Niveli i realizimit të të ardhurave nga taksa mbi pasurinë e paluajtshme më shumë se 20%, kundrejt vitit paraardhës. 
- Dokumentacioni që duhet të paraqitet nga secila Bashki, për secilin tregues për GBP për vitin 2025, si dhe verifikimi që bën AMVV, është sipas tabelës vijuese:

	Nr.
	Treguesi i GBP-së
	Dokumentacioni që duhet të dorëzohet nga Bashkia
	Verifikimi që bën AMVV

	1 
	Një Plan Mbarështimi Pyjesh i miratuar nga MTM-ja në periudhën 1 janar - 17 shtator 2025. (Për këtë tregues do të merret parasysh edhe vetëm një ekonomi pyjore). 
	Plani i Mbarështimit të Pyjeve për ekonominë pyjore të përzgjedhur nga bashkia përkatëse 
	Dokumenti i Planit është dorëzuar nga bashkia përkatëse 

	1. 
	2. 
	Vendimi i Këshillit Bashkiak për miratimin e Planit të Mbarështimit të Pyjeve, për ekonominë pyjore të përzgjedhur nga bashkia përkatëse 
	Vendimi i Këshillit Bashkiak ka numrin e vendimit, datën e vendimit, është i nënshkruar nga Kryetari i këshillit bashkiak dhe nga sekretari i këshillit bashkiak, është i publikuar në faqen zyrtare të bashkisë. 

	3. 
	4. 
	Urdhri i ministrit të Turizmit dhe Mjedisit që miraton Planin e Mbarështimit të Pyjeve për ekonominë pyjore të përzgjedhur nga bashkia përkatëse 
	Urdhri përmban numrin e regjistrimit, datën e urdhrit e cila duhet të jetë brenda periudhës referuese, tregon miratimin e planit për ekonominë përkatëse pyjore.

	5. 
	Një Plan Vendor i Menaxhimit të Mbetjeve i miratuar nga Këshilli Bashkiak përkatës në periudhën 1 janar – 17 shtator 2025. 

	Plani Vendor i Menaxhimit të Mbetjeve 
	Dokumenti i Planit është dorëzuar nga bashkia përkatëse 

	6. 
	7. 
	Vendimi i Këshillit të Qarkut për miratimin e Planit Vendor të Menaxhimit të Mbetjeve për bashkinë përkatëse. 
Lidhja e publikimit të vendimit në faqen zyrtare të bashkisë përkatëse.
	Vendimi i Këshillit të Qarkut ka numrin e vendimit, datën e vendimit e cila duhet të jetë brenda periudhës referuese, është i nënshkruar nga Kryetari i këshillit të qarkut dhe nga sekretari i këshillit të qarkut, është i publikuar në faqen zyrtare të bashkisë. 

	8. 
	9. 
	Akti i konfirmimit të VKQ nga Prefekti 
	Akti konfirmon VKQ përkatëse 

	10. 
	Një Plan Social Vendor i miratuar nga Këshilli Bashkiak përkatës në periudhën 1 janar - 17 shtator 2025. 
	Plan Social Vendor 
	Dokumenti i Planit është dorëzuar nga bashkia përkatëse. 

	11. 
	12. 
	Vendimi i Këshillit Bashkiak për miratimin e Planit Social Vendor për bashkinë përkatëse. 
Lidhja e publikimit të vendimit në faqen zyrtare të bashkisë përkatëse 
	Vendimi i Këshillit Bashkiak ka numrin e vendimit, datën e vendimit e cila duhet të jetë brenda periudhës referuese, është i nënshkruar nga Kryetari i këshillit bashkiak dhe nga sekretari i këshillit bashkiak, është i publikuar në faqen zyrtare të bashkisë. 

	13. 
	14. 
	Procesverbali i mbledhjes së Këshillit Bashkiak, në të cilën është miratuar vendimi 
	Procesverbali të jetë i nënshkruar sipas procedurave të parashikuara në rregulloren e brendshme të këshillit bashkiak. 

	15. 
	16. 
	Akti i konfirmimit të VKB-së nga prefekti 
	Akti konfirmon VKB përkatëse 

	17. 
	Një Plan Vendor i Arsimit Parauniversitar i miratuar nga Këshilli Bashkiak përkatës në periudhën 1 janar 2025 - 17 shtator 2025. 

	Plani Vendor i Arsimit Parauniversitar. 
	Dokumenti i Planit është dorëzuar nga bashkia përkatëse. 

	18. 
	19. 
	Vendimi i Këshillit Bashkiak për miratimin e Planit Vendor të Arsimit Parauniversitar për bashkinë përkatëse 
Lidhja e publikimit të vendimit në faqen zyrtare të bashkisë përkatëse. 
	Vendimi i Këshillit Bashkiak ka numrin e vendimit, datën e vendimit e cila duhet të jetë brenda periudhës referuese, është i nënshkruar nga Kryetari i këshillit bashkiak dhe nga sekretari i këshillit bashkiak, është i publikuar në faqen zyrtare të bashkisë. 

	20. 
	21. 
	Procesverbali i mbledhjes së Këshillit Bashkiak, në të cilën është miratuar vendimi 
	Procesverbali të jetë i nënshkruar sipas procedurave të parashikuara në rregulloren e brendshme të këshillit bashkiak. 

	22. 
	23. 
	Akti i konfirmimit të VKB-së nga prefekti 
	Akti konfirmon VKB përkatëse 

	24.  
	Një Plan Vendor i Integritetit i miratuar nga Këshilli Bashkiak përkatës në periudhën 1 janar 2025 - 17 shtator 2025 
	Plani Vendor i Integritetit 
	Dokumenti i Planit është dorëzuar nga bashkia përkatëse. 

	25. 
	26. 
	Vendimi i Këshillit Bashkiak për miratimin e Planit Vendor të Integritetit për bashkinë përkatëse. 
Lidhja e publikimit të vendimit në faqen zyrtare të bashkisë përkatëse 
	Vendimi i Këshillit Bashkiak ka numrin e vendimit, datën e vendimit e cila duhet të jetë brenda periudhës referuese, është i nënshkruar nga Kryetari i këshillit bashkiak dhe nga sekretari i këshillit bashkiak, është i publikuar në faqen zyrtare të bashkisë. 

	27. 
	28. 
	Procesverbali i mbledhjes së Këshillit Bashkiak, në të cilën është miratuar vendimi 
	Procesverbali të jetë i nënshkruar sipas procedurave të parashikuara në rregulloren e brendshme të këshillit bashkiak

	29. 
	30. 
	Akti i konfirmimit të VKB-së nga prefekti 
	Akti konfirmon VKB përkatëse 

	31.  
	Një Plan Vendor i Barazisë Gjinore i miratuar nga Këshilli Bashkiak përkatës në periudhën 1 janar 2025 - 17 shtator 2025 

	Plani Vendor i Barazisë Gjinore. 
	Dokumenti i Planit është dorëzuar nga bashkia përkatëse 

	32. 
	33. 
	Vendimi i Këshillit Bashkiak për miratimin e Planit Vendor të Barazisë Gjinore për bashkinë përkatëse. 
Lidhja e publikimit të vendimit në faqen zyrtare të bashkisë përkatëse. 
	Vendimi i Këshillit Bashkiak ka numrin e vendimit, datën e vendimit e cila duhet të jetë brenda periudhës referuese, është i nënshkruar nga Kryetari i këshillit bashkiak dhe nga sekretari i këshillit bashkiak, është i publikuar në faqen zyrtare të bashkisë. 

	34. 
	35. 
	Procesverbali i mbledhjes së Këshillit Bashkiak, në të cilën është miratuar vendimi.
	Procesverbali të jetë i nënshkruar sipas procedurave të parashikuara në rregulloren e brendshme të këshillit bashkiak. 

	36. 
	37. 
	Akti i konfirmimit të VKB-së nga prefekti.
	Akti konfirmon VKB përkatëse.

	38. 
	Bashkia ka raportuar të treguesit e matjes së performancës për vitin e referencës 2024, të ndara në tre nëntregues: (i) Bashkia ka raportuar treguesit e matjes së performancës brenda afatit të përcaktuar; (ii) Bashkia ka raportuar të dhëna për të gjithë treguesit e matjes së performancës; (iii) I gjithë stafi i NJP-së i Bashkisë ka ndjekur trajnimet e treguesve të matjes së performancës të ofruara nga AMVV-ja. 
	Raportimi i të dhënave për treguesit e matjes së performancës për vitin 2025.
	AMVV-ja verifikon që të dhënat e raportuara nga bashkia përkatëse janë brenda afatit të përcaktuara në udhëzimet për ushtrimin e matjes së treguesve të performancës. 
 
AMVV-ja verifikon që të dhënat e raportuara nga bashkia përkatëse janë për të gjithë treguesit 

	39. 
	40. 
	Lista e plotë e stafit të Njësisë së Performancës. 
	AMVV-ja verifikon emrat e stafit përkundrejt listëpranisë në trajnime. 

	41. 
	Bashkia ka shlyer detyrimet e prapambetura me të paktën 30%, në periudhën referuese, nga data 31.12.2024 deri në datën 30.6.2025.
	Raporti i detyrimeve të prapambetura gjeneruar nga Sistemi Informatik Financiar i Qeverisë.
	AMVV-ja verifikon informacionin e dërguar nga Ministria e Financave. Bashkitë të cilat nuk kanë detyrime të prapambetura vlerësohen me të gjitha pikët për këtë tregues.

	42. 
	Bashkia ka realizim faktik të buxhetit në 6-mujorin e parë 2025 ndaj planit vjetor për vitin 2025 jo më pak se 35%.
	Raporti i të dhënave për planin dhe faktin e realizimit të buxhetit të bashkive, për periudhën referuese, gjeneruar nga Sistemi Informatik Financiar i Qeverisë.
	AMVV-ja verifikon informacionin e dërguar nga Ministria e Financave.

	43. 
	Bashkia ka rritur nivelin e të ardhurave të realizuara nga taksa mbi pasurinë e paluajtshme me 20% në 6-mujorin e parë të 2025-s ndaj së njëjtës periudhë të 2024. Në këtë vlerësim nuk përfshihet taksa e transaksioneve mbi pasurinë e paluajtshme.
	Raportimi i të dhënave nga bashkitë për realizimin e të ardhurave nga taksa mbi pasurinë e paluajtshme. Raporti i Sistemit Informatik Financiar të Qeverisë. 
	DPTP-ja, pas verifikimit dhe analizimit të të dhënave të dërguara nga bashkitë dhe në përputhje me raportin e gjeneruar nga SIFQ-ja dërgon informacionin tek AMVV-ja.




[bookmark: _GoBack]ANEKSI 3
VLERËSIMI NGA KVA-ja I CILËSISË SË PLANEVE TË PARAQITURA NGA BASHKITË DHE TREGUESVE FINANCIARË TË PERFORMANCËS

- KVA-ja vlerëson planet vendore e treguesit e tjerë të paraqitura nga bashkitë, dhe verifikon se: 
- Dokumentacioni i paraqitur iu referohet treguesve të GBP-së; 
- Planet e paraqitura plotësojnë kriteret e përcaktuara të cilësisë; 
- Mosplotësimi i qoftë edhe njërit prej kritereve të cilësisë, tregon që kriteri i performancës (Plani) të konsiderohet jo i përmbushur.
- KVA-ja përbëhet nga:
- një anëtar/anëtare nga ministria përgjegjëse për pushtetin vendor;
- një anëtar/anëtare nga ministria e financave;
- një anëtar/anëtare nga Shoqata Kombëtare e Bashkive të Shqipërisë.
Dhe për secilin plan:
- dy anëtarë/anëtare nga ministria përgjegjëse për pyjet dhe për menaxhimin e mbetjeve;
- dy anëtarë/anëtare nga ministria përgjegjëse për çështjet sociale;
- dy anëtarë/anëtare nga ministria përgjegjëse për arsimin;
- dy anëtarë/anëtare nga ministria përgjegjëse për administratën dhe antikorrupsionin.
- kriteret e cilësisë për secilin tregues janë sipas tabelës së mëposhtme: 

	Nr.
	Treguesi i performancës i GBP
	Kriteret e cilësisë së planeve

	1 
	Plani i Mbarështimit të Pyjeve 
	Në përputhje me udhëzimet\kërkesat e MTM 

	2 
	Plani Vendor i Menaxhimit të Mbetjeve 
	Planet në fushën e menaxhimit të mbetjeve i nënshtrohen procesit të vlerësimit strategjik mjedisor, referuar nenit 2 të ligjit nr. 91/2013 “Për vlerësimin strategjik mjedisor”, të ndryshuar.

	
	
	Plani parashikon përqindjen e mbulimit të kostos nga tarifa 

	44. 
	45. 
	Plani parashikon përqindjen e mbulimit me shërbim të (i) territorit, dhe/ose (ii) popullsisë

	46. 
	47. 
	Plani përmban kalendarin e veprimtarive të buxhetuara për çdo vit.

	48. 
	49. 
	Plani përmban një mekanizëm monitorimi 

	50. 
	51. 
	Plani mbulon një periudhë 5-vjeçare 

	3 
	Plani Social 
	Plani përmban analizën e nevojave për shërbime sociale bazuar në: a) numrin e popullsisë; b) shkallën e papunësisë; c) numrin e përfituesve të Ndihmës Ekonomike; d) numrin e personave me aftësi të kufizuar; e) numrin e shërbimeve sociale të ofruara; të ndara sipas tipologjisë së shërbimeve; f) numri i përfituesve për çdo shërbim të ndara sipas gjinisë. 

	52. 
	53. 
	Plani shpreh zgjerimin e hartës së shërbimeve, që ofron bashkia, me të paktën 1 shërbim për bashkitë me popullsi nën 10000 banorë, 4 shërbime për bashkitë me popullsi nga 10000-50000 banorë dhe 10 shërbime për bashkitë me popullsi mbi 50000 banorë.

	54. 
	55. 
	Plani përmban kalendarin e aktiviteteve për çdo vit, si dhe financimin e aktivitetit/shërbimit që specifikon burimin që mbështet (buxheti i bashkisë/buxheti kombëtar/donatorë).

	56. 
	57. 
	Plani përmban metodologjinë e monitorimit dhe njësinë e ngarkuar me monitorimin e zbatimit të aktivitetit dhe treguesit e matjes së performancës së shërbimeve të kujdesit shoqëror.

	58. 
	59. 
	Plani mbulon një periudhë të paktën 3-vjeçare 

	4 
	Plani i arsimit parauniversitar 
	Përmban një plan masash për rritjen e pjesëmarrjes dhe sigurimin e gjithëpërfshirjes në të gjitha nivelet e arsimit parauniversitar. 

	60. 
	61. 
	Plani përmban analizën dhe shpërndarjen e infrastrukturës arsimore në territorin e bashkisë 

	62. 
	63. 
	Plani përmban analizën dhe shpërndarjen e stafit arsimor në territorin e bashkisë

	64. 
	65. 
	Plani përmban kalendarin e veprimtarive të buxhetuara për çdo vit.

	66. 
	67. 
	Plani përmban një mekanizëm monitorimi 

	68. 
	69. 
	Plani duhet të mbulojë një periudhë të paktën 3-vjeçare 

	5 
	Plani i Integritetit 
 
	Plani është në përputhje me Strategjinë Ndërsektoriale kundër Korrupsionit 2024-2030 

	70. 
	71. 
	Plani përmban kalendarin e veprimtarive të buxhetuara për çdo vit.

	72. 
	73. 
	Plani përmban një mekanizëm monitorimi 

	74. 
	75. 
	Plani duhet të mbulojë një periudhë të paktën 3 vjeçare 

	6 
	Plani i barazisë gjinore 
	Plani të përmbajë të paktën një paketë emergjence për viktimat e dhunës me masat dhe buxhetin e nevojshëm. Plani të përmbajë masa dhe veprime që parashikohen bazuar në SKBGJ 2021-2030.

	76. 
	77. 
	Plani përmban kalendarin e veprimtarive të buxhetuara për çdo vit.

	78. 
	79. 
	Plani përmban një mekanizëm monitorimi 

	80. 
	81. 
	Plani duhet të mbulojë një periudhë të paktën 3-vjeçare 

	7
	Treguesit e matjes së performancës
	Të dhënat e raportuara nga bashkia përkatëse janë brenda afatit të përcaktuara në këtë udhëzim. 

	82. 
	83. 
	Të dhënat e raportuara nga bashkia përkatëse janë për të gjithë treguesit e e matjes së performancës.

	84. 
	85. 
	Gjithë stafi i NJP-së i Bashkisë ka ndjekur trajnimet e treguesve të performancës.

	8
	Bashkia ka shlyer detyrimet e prapambetura me të paktën 30 %, në periudhën referuese
	Niveli i shlyerjes së detyrimeve të prapambetura në periudhën e vlerësimit kundrejt periudhës referuese është mbi 30%.

	9
	Bashkia ka realizim faktik të buxhetit në 6-mujorin e parë 2025 ndaj planit vjetor për vitin 2025 jo më pak se 35%.
	Realizimi i buxhetit për periudhën referuese kundrejt planit vjetor të buxhetit është në nivelin mbi 35%.

	10
	Bashkia ka rritur nivelin e të ardhurave të realizuara nga taksa mbi pasurinë e paluajtshme me 20%.
	Bashkia ka rritur nivelin e të ardhurave të realizuara nga taksa mbi pasurinë e paluajtshme me 20% në 6-mujorin e parë të 2025-s ndaj së njëjtës periudhë të 2024. Në këtë vlerësim nuk përfshihet taksa e transaksioneve mbi pasurinë e paluajtshme.


 
ANEKS 4
PËRLLOGARITJA E SHUMAVE QË PËRFITOJNË BASHKITË

- Fondi i GBP-së shpërndahet për çdo bashki sipas një sistem matjeje të performancës që vlerëson përmbushjen e treguesve të vendosur. 
- Bashkive që përmbushin treguesit e GBP-së në vitin 2025 do t’u shpërndahet: 
- Një shumë që është proporcionale me peshën e caktuar për secilin tregues, si më poshtë: 
- Një fond shtesë që përllogaritet proporcionalisht në bazë të fondeve të mbetura dhe treguesve të përmbushur. 
- Shumat fikse për vitin 2025 janë sipas tabelës së mëposhtme. 

	Nr. 
	Treguesit e performancës 2025
	Pesha e treguesit të matur
	Shumat (në lekë) referuese për treguesit për 61 bashki
	Shumat (në lekë) referuese për treguesit për 1 bashki

	 
	Fondi GBP gjithsej 
	100%
	460,000,000
	7,540,984

	1 
	Plani i Mbarështimit të Pyjeve 
	25%
	115,000,000
	1,885,246

	2 
	Plani Vendor i Menaxhimit të Mbetjeve 
	10%
	46,000,000
	754,098

	3 
	Plani Social vendor 
	10%
	46,000,000
	754,098

	4 
	Plani Vendor për Arsimin Parauniversitar 
	10%
	46,000,000
	754,098

	5 
	Plani Vendor për Barazinë gjinore 
	5%
	23,000,000
	377,049

	6 
	Plani i Integritetit 
	5%
	23,000,000
	377,049

	7.1 
	Treguesit e matjes së performancës raportuar në kohë 
	2%
	9,200,000
	150,820

	7.2 
	Treguesit e matjes së performancës raportuar të gjithë treguesit 
	2%
	9,200,000
	150,820

	7.3 
	Stafi i Njësive të Performancës i trajnuar 
	1%
	4,600,000
	75,410

	8
	Treguesi i detyrimeve të prapambetura
	10%
	46,000,000
	754,098

	9
	Treguesi i realizimit të buxhetit
	10%
	46,000,000
	754,098

	10
	Treguesi i taksës mbi pasurinë e paluajtshme
	10%
	46,000,000
	754,098



- Shpërndarja e fondit bëhet sipas dy komponentëve: (i) shuma fikse; (ii) shuma shtesë. 
- Duke marrë një shembull hipotetik të plotësimit të treguesve nga bashkitë, shpërndarja është: 
- Supozojmë se në thirrjen e GBP-së për vitin 2025 marrin pjesë 61 bashki. Pas vlerësimit të dokumentacionit të dorëzuar, dhe nxjerrjes së rezultateve të vlerësimit të treguesve të performancës, përllogaritja e shumave të shpërndara është më poshtë: 
- Shuma fikse e përcaktuar për secilin tregues për vitin 2025 shpërndahet sipas tabelës vijuese 
[image: ]

Shuma shtesë shpërndahet mes të gjitha bashkive pjesëmarrëse për vitin 2025, në mënyrë të përpjesshme me treguesit e përmbushur, por në asnjë rast jo më shumë se katërfishi i shumës fikse të përfituar. Shpërndarja e shumës shtesë për rastin hipotetik që kemi marrë do të jetë sipas tabelës vijuese. 

	Bashkitë
	Shuma proporcionale shtesë
	Bashkitë
	Shuma për çdo bashki
 (shuma fikse + shtesa)

	bashkia 1
	19,597,659.46 
	bashkia 1
	27,138,643 

	bashkia 2
	12,738,478.65 
	bashkia 2
	17,640,118 

	bashkia 3
	11,758,595.68 
	bashkia 3
	16,283,186 

	bashkia 4
	8,818,946.76 
	bashkia 4
	12,212,389 

	bashkia 5
	1,959,765.95 
	bashkia 5
	 2,713,864 

	bashkia 6
	12,738,478.65 
	bashkia 6
	17,640,118 

	bashkia 7
	4,899,414.87 
	bashkia 7
	 6,784,661 

	bashkia 8
	7,839,063.78 
	bashkia 8
	10,855,457 

	bashkia 9
	12,738,478.65 
	bashkia 9
	17,640,118 

	bashkia 10
	14,698,244.60 
	bashkia 10
	20,353,982 

	bashkia 11
	3,919,531.89 
	bashkia 11
	 5,427,729 

	bashkia 12
	2,939,648.92 
	bashkia 12
	 4,070,796 

	bashkia 13
	15,678,127.57 
	bashkia 13
	21,710,914 

	bashkia 14
	7,839,063.78 
	bashkia 14
	10,855,457 

	bashkia 15
	13,718,361.62 
	bashkia 15
	18,997,050 

	bashkia 16
	11,758,595.68 
	bashkia 16
	16,283,186 

	bashkia 17
	5,879,297.84 
	bashkia 17
	 8,141,593 

	bashkia 18
	9,798,829.73 
	bashkia 18
	13,569,322 

	bashkia 19
	10,778,712.70 
	bashkia 19
	14,926,254 

	bashkia 20
	9,798,829.73 
	bashkia 20
	13,569,322 

	bashkia 21
	9,798,829.73 
	bashkia 21
	13,569,322 

	bashkia 22
	6,859,180.81 
	bashkia 22
	 9,498,525 

	bashkia 23
	9,798,829.73 
	bashkia 23
	13,569,322 

	bashkia 24
	15,678,127.57 
	bashkia 24
	21,710,914 

	bashkia 25
	10,778,712.70 
	bashkia 25
	14,926,254 

	bashkia 26
	9,798,829.73 
	bashkia 26
	13,569,322 

	bashkia 27
	9,798,829.73 
	bashkia 27
	13,569,322 

	bashkia 28
	8,818,946.76 
	bashkia 28
	12,212,389 

	bashkia 29
	8,818,946.76 
	bashkia 29
	12,212,389 

	bashkia 30
	11,758,595.68 
	bashkia 30
	16,283,186 

	bashkia 31–61  
	30,376,372.16 
	bashkia 31–61 
	42,064,897 

	Total sipas komponentit 2
	332,180,328
	
Total
	460,000,000





image1.emf
Bashki pjesëmarrëse TP 1 TP 2 TP 3 TP 4 TP 5 TP 6 TP 7 TP 8 TP 9 TP 10

Total Fonde / 

shuma 

proporcionale 

me TP

bashkia 1 1,885,246                       754,098                         754,098                         754,098                       377,049                               377,049                    377,049               754,098                             754,098              754,098          7,540,984           

bashkia 2 754,098                         754,098                         377,049                               377,049                    377,049               754,098                             754,098              754,098          4,901,639           

bashkia 3 1,885,246                       754,098                         377,049                               377,049                    377,049               754,098              4,524,590           

bashkia 4 754,098                         377,049               754,098                             754,098              754,098          3,393,443           

bashkia 5 377,049                    377,049               754,098              

bashkia 6 1,885,246                       754,098                         754,098                       377,049                    377,049               754,098              4,901,639           

bashkia 7 377,049               754,098                             754,098          1,885,246           

bashkia 8 754,098                         754,098                         377,049                               377,049               754,098              3,016,393           

bashkia 9 1,885,246                       754,098                         377,049                    377,049               754,098              754,098          4,901,639           

bashkia 10 1,885,246                       754,098                         754,098                         754,098                       377,049                    377,049               754,098                             5,655,738           

bashkia 11 377,049                    377,049               754,098              1,508,197           

bashkia 12 377,049               754,098              1,131,148           

bashkia 13 1,885,246                       754,098                         754,098                         754,098                       377,049                               377,049                    377,049               754,098              6,032,787           

bashkia 14 754,098                         754,098                         377,049                    377,049               754,098                             3,016,393           

bashkia 15 1,885,246                       754,098                       377,049                               377,049                    377,049               754,098              754,098          5,278,689           

bashkia 16 754,098                         754,098                         754,098                       377,049                    377,049               754,098                             754,098              4,524,590           

bashkia 17 754,098                         377,049                               377,049               754,098              2,262,295           

bashkia 18 754,098                       377,049                    377,049               754,098                             754,098              754,098          3,770,492           

bashkia 19 754,098                         754,098                         377,049                               377,049                    377,049               754,098              754,098          4,147,541           

bashkia 20 1,885,246                       377,049                               377,049                    377,049               754,098              3,770,492           

bashkia 21 754,098                         754,098                       377,049                    377,049               754,098                             754,098          3,770,492           

bashkia 22 754,098                       377,049                               377,049                    377,049               754,098              2,639,344           

bashkia 23 754,098                         754,098                         377,049                               377,049               754,098                             754,098          3,770,492           

bashkia 24 1,885,246                       754,098                         754,098                         377,049                               377,049                    377,049               754,098              754,098          6,032,787           

bashkia 25 754,098                         377,049                               377,049                    377,049               754,098                             754,098              754,098          4,147,541           

bashkia 26 754,098                         754,098                       377,049                    377,049               754,098              754,098          3,770,492           

bashkia 27 754,098                         754,098                         754,098                       377,049                    377,049               754,098              3,770,492           

bashkia 28 1,885,246                       754,098                         377,049                               377,049               3,393,443           

bashkia 29 754,098                         377,049                               377,049                    377,049               754,098                             754,098              3,393,443           

bashkia 30 754,098                         754,098                       377,049                    377,049               754,098                             754,098              754,098          4,524,590           

bashkia 31-61 11,688,524.59     11,688,525         

Total fonde sipas komponentit 1 18,852,459                     12,065,574                    12,819,672                    9,049,180                    5,655,738                            8,672,131                 23,000,000          9,803,279                          17,344,262         10,557,377     127,819,672      


